— Памятаю, як выйграла ў нашай краіне палячка, якая да знаёмства са сваім мужам-беларусам не хадзіла ў лазню. За пяць гадоў шлюбу яна так навучылася валодаць венікам, што нават фіны дзівіліся! — распавядае Віктар Казіміравіч, адкрываючы дзверы сваёй лазні. Туды радасныя залятаюць у купальніку Наталля, неаднаразовая пераможца чэмпіянатаў па спартыўнай саўне і паранні венікам, а за ёй у плаўках Юрый Аляксеевіч. Ух, ну і пар пайшоў!